ร้อนข้างในหนาวข้างนอกปวดเมื่อยตัวมา5-6วันแล้วคอแห้งหิวน้ำบ่อย ฉี่บ่อย ไม่มีหวัดไม่มีไอจามเกิดจากสาเหตุอะไรคะ
สวัสดีค่ะ อาการเหมือนตัวร้อน มีไข้ ปวดเมื่อยตัว อาจเกิดจาก-ไข้สูงไม่เกิน 7 วันอาจเกิดจากไข้เลือดออก ไข้สูงลอย ปวดท้องบริเวณขวาบน กินได้น้อย มีจุดแดงตามตัว เกล็ดเลือดต่ำ-คออักเสบ ถ้ามีเจ็บคอ ไอ ร่วมด้วย-ปอดอักเสบ ถ้ามีอาการไอมาก หอบเหนื่อย-ไข้จากระบบทางเดินอาหาร อาจมีคลื่นไส้ ปวดท้อง ถ่ายเหลว-ไข้จากระบบทางเดินปัสสาวะ ถ้ามีปัสสาวะแสบขัดหรือเป็นเลือด หรือปัสสาวะบ่อยมากขึ้นหากมีอาการดังกล่าวไป ควรไปพบแพทย์เพื่อตรวจร่างกายและตรวจเลือดตามระบบนั้นๆและตรวจปัสสาวะเพิ่มเติมค่ะการดูแลตัวเองเบื้องต้น ดื่มน้ำมากๆ รับประทานอาหารอ่อนๆสุกสะอาด รับประทานยาลดไข้และเช็ดตัวลดไข้ทุก 4-6 ชั่วโมง นอนพักผ่อนมากๆค่ะ